ओडिशा में Covid-19 के 2,673 नए मामले, 16 और लोगों की मौत
ओडिशा में कोविड-19 के 2,673 नए मामले सामने आने के बाद राज्य में संक्रमण के मामले बढ़कर 2,38,003 हो गए।
भुवनेश्वर: ओडिशा में कोविड-19 के 2,673 नए मामले सामने आने के बाद राज्य में संक्रमण के मामले बढ़कर 2,38,003 हो गए। वहीं 16 और लोगों की मौत के बाद मृतक संख्या बढ़कर 940 हो गई। स्वास्थ्य विभाग के एक अधिकारी ने बताया कि 1,554 मामले पृथक केन्द्रों में सामने आए, जबकि अन्य 1,119 लोग पहले से संक्रमित लोगों के सम्पर्क में आने के बाद संक्रमित हुए।स्वास्थ्य एवं परिवार कल्याण विभाग ने ट्वीट किया, ‘‘यह बताते हुए बेहद दुख हो रहा है कि कोविड-19 के 17 और मरीजों की मौत अस्पतालों में इलाज के दौरान हो गई।’’ अधिकारी ने बताया कि राज्य में अभी 30,610 मरीजों का कोरोना वायरस का इलाज जारी है और 2,06,400 लोग संक्रमण मुक्त हो चुके हैं।इस बीच, ओडिशा सरकार ने पृथक-वास के दौरान कोरोना वायरस मरीजों को ‘फेवीपिरावीर’ गोली लेने की अनुमति दे दी है।